Voedingkundige Mariza blog: 'As jy iets kon verander oor "kos" ... ' | SARIE
Voedingkundige Mariza blog: 'As jy iets kon verander oor "kos" … '	deur Mariza van Zyl
Een van my gunsteling-kunstenaars is die Nederlandse musikant Herman van Veen. Sy musiek is melodieus en lirieke verwoord alledaagse "lewensdinge" en kwessies – al verstaan ek nie altyd al die Nederlands nie.
Ná 'n lekker wegbreek – ten minste van die verkeer – is die meeste van ons weer terug in die tuig, of agter die wegholbus se stuurwiel.
Wat sou ek doen as ek die koning was van Dieetland? Ek sou die woord "dieet" – en alle assosiasies wat daarmee saamgaan – verban! Die woord "dieet" – hetsy dit een is met lae vet, hoe vet, lae koolhidrate, hoë koolhidrate, en alle variasies op hierdie tema – maak 'n bespotting van een van die belangrikste aspekte van ons menslike bestaan: die noodsaaklikheid van voedingstowwe. Ons praat hier van dinge soos vitamiene, minerale, probiotika, prebiotika en fitonutriënte.
As dit van my afhang, sal al die oorvereenvoudigde "moets en moenies", reëls en regulasies, en maniese soeke na die sleutel wat álle slotte kan oopsluit – dus één resep vir almal – saam met hul predikers, profete en dissipels in die see gejaag word!